హైదరాబాద్:  కోతులకు తిండి పెడితే జరిమానా విధించాలని తెలంగాణ రాష్ట్ర అటవీశాఖాధికారులు సంచలన నిర్ణయం తీసుకున్నారు. నర్సాపూర్, ఆదిలాబాద్, అమ్రాబాద్ ప్రాంతాల్లోని అడవుల గుండా వెళ్లే రోడ్లపై ప్రయాణికులు కోతులకు బ్రెడ్, అరటిపండ్లు, చపాతీలు పెడుతున్నారని దీనివల్ల కోతులకు హాని జరుగుతుందని వన్యప్రాణుల పరిరక్షణ విభాగం ప్రత్యేక అధికారి శంకరన్ చెప్పారు. ప్రయాణికులు వండి పెట్టే ఆహారానికి అలవాటు పడిన కోతులు అడవుల్లోకి వెళ్లకుండా రోడ్లపై ఆహారం కోసం ఎదురుచూస్తున్నాయని అటవీశాఖాధికారులు చెప్పారు. రోడ్లపై కోతులు ఆహారం కోసం ఉన్నందువల్ల వాహనాల కింద పడి మరణిస్తున్నాయి. ఇప్పటికే నర్సాపూర్ రహదారిపై పది కోతులు మృత్యువాత పడ్డాయని శంకరన్ పేర్కొన్నారు. ప్రజలు పెట్టే తిండిపై ఆధారపడిన కోతులకు రోజూ పెట్టకుంటే అవి దాడికి దిగే ప్రమాదముందని అటవీశాఖాధికారులు చెప్పారు. ఇక ముందు కోతులకు ఆహారం అందించే వారికి జరిమానా విధిస్తామని శంకరన్ హెచ్చరించారు. హరితహారం మూడో దశలో భాగంగా అడవుల్లో వన్యప్రాణుల ఆహారం కోసం పండ్ల మొక్కలు నాటాలని నిర్ణయించామని అటవీశాఖాధికారులు వివరించారు.
hyderabad:  kotulaku tindi pedithe jarimana vidhinchaalani telamgaana rashtra ataveesaakhaadhikaarulu sanchalana nirnayam teesukunnaru. narsapur, adilabad, amrabad praantaallooni adavula gunda velle rodlapai prayaanikulu kotulaku bread, aratipandlu, chapaatiilu pedutunnaarani deenivalla kotulaku haani jarugutundani vanyapraanula parirakshana vibhagam pratyeka adhikari sankaran cheppaaru. prayaanikulu vandi pette aahaaraaniki alavaatu padina kotulu adavulloki vellakunda rodlapai aahaaram kosam eduruchustunnayani ataveesaakhaadhikaarulu cheppaaru. rodlapai kotulu aahaaram kosam unnanduvalla vahanala kinda padi maranistunnaayi. ippatike narsapur rahadaaripai padi kotulu mrutyuvaata paddayani sankaran perkonnaru. prajalu pette tindipai aadhaarapadina kotulaku roojoo pettakunte avi daadiki dige pramaadamundani ataveesaakhaadhikaarulu cheppaaru. ika mundu kotulaku aahaaram andinche vaariki jarimana vidhistaamani sankaran heccharinchaaru. haritahaaram moodo dasalo bhagamga adavullo vanyapraanula aahaaram kosam pandla mokkalu naataalani nirnayinchaamani ataveesaakhaadhikaarulu vivarinchaaru.